Κιρχαντζής

Ο Κιρχαντζίς ή Οσμάν μπεης Μακρής ήταν Οθωμανός του 18ου αιώνα. Ήταν πλούσιος και είχε διοριστεί από την τουρκική εξουσία φύλακας των νησιών του Αιγαίου. Είχε μια γαλέρα και πενήντα ναύτες χριστιανούς από την Ύδρα, Σπέτσες, Πόρο και Αίγινα, και ληστές από την Μάνη, Σφακιά και Μάλτα. Το 1780 ή 1779 βοήθησε να εξοριστεί ο Χατζή Αλή Χασεκή, Τούρκος ιδιοκτήτης της Αθήνας, για να του πάρει την θέση και να γίνει αυτός ζαμπίτης. Δεν το κατόρθωσε όμως. Το 1782, όταν ο Χασεκή επέστρεψε από την εξορία, κακολόγησε τον Μακρή για να τον εκδικηθεί. Ο Μακρής κατέφυγε στην Κωνσταντινούπολη για να αθωωθεί. Εκεί ο Χασεκή έστειλε δυο ανθρώπους του, έπιασαν με δόλο τον Μακρή και τον έφεραν πίσω στην Αθήνα. Εκεί του έκανε εικονικό δικαστήριο που τον καταδίκασε και τον έπνιξε στην Ακρόπολη.

Πηγές
 

Ιστορία της Αθήνας
18ος αιώνας
Τουρκοκρατία